ลือกันให้แซด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....นายกระทิง &amp; หญิงฟลอร์
ยังไม่สะเด็ดน้ำ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 18 พ.ค. 2553
rr...ตลาดหุ้นไทยปิดทำการเร็วขึ้น 1 ชั่วโมง ตั้งแต่เมื่อวานและวันนี้ (18 พ.ค.) 
rr...หุ้นไทยดำดิ่งโดน 2 เด้ง ทั้งปัจจัยนอกประเทศและสงครามกลางเมือง ลงไปลึก 744 จุด สุดท้ายแรงซื้อท้ายตลาดทำดัชนีเด้งปิด 753.26 จุด ร่วง 15.53 จุด หรือ 2.02% มูลค่าซื้อขาย 17,663 ล้านบาท ...
rr...ต่างชาติทิ้งหนัก 4,219 ล้านบาท รายย่อยสวนช้อนหุ้น 4,034 ล้านบาท 
rr...การตั้งกองทุนช่วยเหลือกรีซ แค่การซื้อเวลาออกไปเท่านั้น เป็นผลให้ตลาดหุ้นทั่วโลกร่วงระเนระนาด ...แดงเดือดทั้งข้างนอกและข้างใน 
rr...ถึงรัฐบาลจะกระชับพื้นที่ล้อมปราบราชประสงค์ได้สำเร็จ แต่ไม่ถือว่าสะเด็ดน้ำ การเคลื่อนไหวต่างๆ ไม่หมดหรือหยุดง่ายๆ ฉะนั้นตลาดหุ้นไทย ยังต้องเจอวิบากกรรมการเมืองไปอีกระยะหนึ่ง ไม่ต้องหวังต่างชาติตะลุยพาหุ้นแรลลี 
rr...ไซเบอร์แพลนเน็ต อินเตอร์แอคทีฟ (CYBER) น้องใหม่สดซิง ไม่หวั่นฝ่ายใดๆ ทั้งสิ้น เตรียมพร้อมกดปุ่มซื้อขายวันศุกร์นี้แน่นอน ไม่มีเลื่อนชัวร์ ...แต่ถ้า 23 วันนี้ตลาดหลักทรัพย์ปิดอาคารทำการชั่วคราว น่าจะคิดใหม่ได้
rr...“ภัทรียา เบญจพลชัย” เอ็มดีตลาด เหลือเวลาทำงานอีก 2 อาทิตย์เท่านั้น แต่ไม่ต้องห่วง “พี่หนุ่ย” ที่ยังสาวไฟยังแรง ไม่ยอมหยุดพัก กลับหาทางลงให้ตัวเองเรียบร้อยกับตำแหน่งที่ไม่เคยมีมาก่อน “ที่ปรึกษาตลาดหลักทรัพย์” สนนเงินเดือนเบาะๆ ไม่กี่แสนบาท พร้อมรถเบนซ์ประจำตำแหน่งและคนขับ... 
rr...ผิดกับ “โต้ง–กิตติรัตน์ ณ ระนอง” ลุกจากเก้าอี้นี้ไปแล้ว ไม่ยอมรับตำแหน่งใดๆ เลย ไม่ว่าจะเป็นคณะอนุกรรมการหรือคณะกรรมการอะไรเลย เพราะต้องการปล่อยให้เอ็มดีที่รับไม้ต่อ ทำงาน และตัดสินใจได้อิสระเต็มที่ ไม่ต้องเกรงอกเกรงใจใคร